लखनऊ। 30 साल की उम्र के बाद मानव शरीर में बड़ी तेजी से बदलाव होने शुरू होते हैं। हमारे शरीर में 20 से 30 साल की उम्र में कई परिवर्तन होते हैं। इस उम्र में बीमारियों का शिकार होने की संभावना बढ़ने लगती है। समय के साथ-साथ हम अपने दैनिक जीवन की चीजों में व्यस्त हो जाते हैं। 30 की उम्र तक आते आते एक समय होता है, जब हर तरह की जिम्मेदारियां हमारे सिर पर आ जाती हैं लेकिन सेहत की देखभाल कहीं न कहीं पीछे हो जाती है। आजकल की लाइफ स्टाइल के कारण जो बीमारियां 40 के बाद की उम्र में होती थीं वह अब 30 की उम्र में ही होने लगी हैं।